Diari Oficial de la Generalitat Valenciana


Sumari del DOGV 2243, del 12-04-1994 (1994/831095)

ORDRE de 29 de març de 1994, de la Conselleria d'Educació i Ciència per la qual es convoquen les proves per mitja de les quals els funcionaris de carrera del cos de professors d'Ensenyament Secundari podran adquirir l'habilitació per a l'exercici de noves especialitats dins del mateix cos.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/29/(2)/dof/vci/html**

### Dades del document

Número de DOGV
:   2243

Data del DOGV
:   12-04-1994

Secció del DOGV
:   DISPOSICIONS GENERALS

Número del document
:   1994/831095


Data del document
:   29-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 29 de març de 1994, de la Conselleria d'Educació i Ciència per la qual es convoquen les proves per mitjà de les quals els funcionaris de carrera del cos de professors d'Ensenyament Secundari podran adquirir l'habilitació per a l'exercici de noves especialitats dins del mateix cos. [94/2189]  
El títol III del Reial Decret 850/1993 de 4 de Juny pel qual es regula l'ingrés i l'adquisició d'especialitats en els cossos de funcionaris docents a què es refereix la Llei Orgànica 1/1990 de 3 d'octubre, d'Ordenació General del Sistema Educatiu estableix el procediment per mitjà del qual els funcionaris de carrera del cos esmentat puguen adquirir especialitats noves en el mateix cos a què pertanyen.   
Els profunds canvis que el desenvolupament i l'aplicació de la LOGSE produeixen en els ensenyaments que han de cursar els estudiants, i els nous continguts dels programes curriculars que aquests comporten aconsellen d'iniciar el procés d'adequació del professorat que ha d'ensenyar, per mitjà de l'adquisició d'aquestes especialitats mitjançant proves en les quals es valoren els coneixements de la matèria motiu del concurs contemplats en els nous temaris publicats per l'Ordre 9 de setembre de 1993 (BOE de 21 de setembre).  
L'obtenció, per part dels funcionaris de carrera docents, d'una especialitat nova en el cos a què pertanyen permet més mobilitat al funcionari, la qual cosa li facilitarà la participació en el centre en el qual presta serveis, en especialitats diferents d'aquella en què va ingressar per aquelles en què es trobe especialment motivat, i a la incorporació en altres centres per mitjà d'un concurs de trasllats a projectes docents d'especial importància.  
D'acord amb allò que estableix l'article 39 del Reial Decret 850/1993, de 4 de juny, procedeix que aquesta administració educativa realitze les convocatòries per tal que els funcionaris docents puguen adquirir les noves especialitats.  
Conforme amb el previst en la disposició final primera de l'esmentat Reial Decret, aquesta Conselleria d'Educació i Ciència acorda convocar proves per a l'adquisició de noves especialitats en el cos de professors d'ensenyament secundari d'acord amb les bases següents:  
1. Normes generals  
1.1 Es convoquen proves per a l'adquisició de noves especialitats en el cos de Professors d'Ensenyament Secundari, el número de les quals és el següent:  
- Anglés  
- Valencià  
- Llengua Castellana i Literatura  
- Música  
- Educació Física  
1.2 En aquestes proves s'aplicarà la Llei 1/1990, de 3 d'octubre, d'Ordenació General del sistema Educatiu i el Reial Decret 850/1993, de 4 de juny, pel qual es regula l'ingrés i l'adquisició d'especialitats en el cos de funcionaris docents a què es refereix la Llei 1/1990.   
2. Requisits dels candidats  
2.1 En aquestes proves podran participar els funcionaris de carrera del cos de Professors d'Ensenyament Secundari que depenen de la Generalitat Valenciana, sempre que posseesquen el nivell de titulació i demés requisits que s'exigeixen per l'ingrés lliure en l'especialitat, contemplats en els articles 16 i 17.2.a) del Reial Decret 850/1993, de 4 de juny.  
En cas dels funcionaris en situació d'excedència voluntària, dels adscrits a llocs de funció inspectora i dels adscrits a places a l'exterior o anàlegs, el requisit de dependència de l'àmbit de la gestió de la Generalitat Valenciana, es referirà a l'últim centre de destinació.  
2.2 Tots el requisits adés esmentats s'hauran de reunir en la data en què finalitze el termini de presentació d'instàncies.   
3. Sol·licituds i pagaments dels drets  
3.1 Les persones que vulguen prendre part en aquestes proves selectives ho hauran de fer constar en la instància, d'acord amb el model que els serà facilitada gratuïtament a les Direccions Territorials d'Educació de la Generalitat Valenciana.  
En emplenar aquesta sol·licitud caldrà fer constar en l'enquadrament corresponent els codis de l'especialitat per la qual volen participar. No es podrà presentar més d'una sol·licitud si no s'opta a més d'una especialitat del cos a què pertany l'aspirant. En aquest cas s'haurà de presentar una sol·licitud per cadascuna de les especialitats per les quals participe.   
Axí mateix, en la instància es farà constar la titulació amb la que es va ingressar en el cos. En aquells casos en que la titulació siga distinta a la del grau de doctor, llicenciat, enginyer o arquitecte, deurà acompanyar-se a la instància còpia compulsada de la titulació que s'al·legue per la participació en la convocatòria, d'entre les previstes en l'article 17.2.a) del Reial Decret 850/1993, de 4 de juny.  
3.2 Les sol·licituds es dirigiran al Director General de Personal de la Conselleria d'Educació i Ciència i es presentaran a les Direccions Territorials d'Educació d'Alacant, Castelló i València o als llocs i en la forma que determina l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
En cas que hom preferesca presentar la sol·licitud en una oficina de Correus, es farà en un sobre obert per tal que la instància siga datada i segellada pel funcionari de Correus abans de ser certificada. Si no es fa així, no es considerarà presentada dins el termini legal.   
Les sol·licituds subscrites pels espanyols a l'estranger es podran cursar, dins el termini assenyalat en l'apartat 3.3 d'aquesta base, per mitjà de les representacions diplomàtiques o consulars espanyoles corresponents, les qual les enviaran tot seguit a l'organisme competent.   
La persona interessada adjuntarà a la sol·licitud el comprovant bancari d'haver realitzat el pagament dels drets d'examen.  
3.3 El termini de presentació de sol·licituds serà de 20 dies naturals comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
3.4 Els drets d'examen tindran un import, incloent-hi la formació de l'expedient, de 3.456 pessetes.  
L'import d'aquests drets s'ingressaran en el compte corrent restringit denominat {REF Generalitat Valenciana. Conselleria d'Economia i Hisenda. Compte restringit de col·laboració en la recaptació de tributs, preus públics i sancions}, de les entitats de crèdit col·laboradores que determina l'annex I de l'Ordre de 26 de febrer de 1993 de la Conselleria d'Economia i Hisenda (DOGV del 17.03.93). Les despeses de transferència seran a càrrec de la persona interessada. En la sol·licitud haurà de figurar el segell que acredite el pagament dels drets de l'entitat bancària, i si aquest segell hi manca o l'abonament es realitza fora del termini s'exclourà l'aspirant de les proves. En cap cas, la presentació i el pagament en l'entitat bancària suposarà l'eliminació del tràmit de presentació, en el termini i la forma, de la sol·licitud davant l'òrgan citat en l'apartat 3.2 d'aquesta base.  
3.5 Els errors de fet que es puguen advertir en les sol·licituds es podran rectificar en qualsevol moment, d'ofici o a petició de la persona interessada.  
4. Admissió dels aspirants  
4.1 Acabat el termini de presentació d'instàncies, el director general de Personal dictarà una resolució declarant aprovada la llista provisional d'admesos i exclosos, que s'haurà de publicar en el Diari Oficial de la Generalitat Valenciana. En les llistes han de figurar els cognoms, el nom, el DNI i l'especialitat per la qual es participa i també, si s'escau, la causa d'exclusió.   
4.2 Els participants exclosos disposaran d'un termini de 10 dies comptadors a partir de l'endemà de la publicació de la resolució, per poder corregir el defecte que haja motivat l'exclusió, d'acord amb allò que disposa l'article 71 de la Llei 30/1992, de 26 de novembre. Les reclamacions es dirigiran a la Direcció General de Personal i es presentaran per qualsevol de les formes previstes en l'apartat 3.2 d'aquesta convocatòria.   
4.3 Les reclamacions presentades seran acceptades o denegades per resolució expressa del director general de Personal, per la qual es declararà aprovada la llista definitiva d'admesos i exclosos, que serà publicada en el Diari Oficial de la Generalitat Valenciana.  
Contra aquesta resolució que, d'acord amb el que es diu en l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se un recurs contenciós administratiu davant el Tribunal superior de Justícia de la Comunitat Valenciana, en el termini de dos mesos comptadors a partir de la publicació, després de la comunicació prèvia a l'òrgan que va dictar l'acte impugnat, segons el que disposa l'article 120.3 de la citada Llei 30/1992, de 26 de novembre.  
4.4 Els drets d'exàmens seran reintegrats d'ofici als aspirants que hagen estat exclosos definitivament de la realització de les proves.   
5. Tribunals  
5.1 La valoració dels participants en les proves a què es refereix aquesta convocatòria serà realitzada pels tribunals nomenats amb aquesta finalitat pel director general de Personal per mitjà de la publicació dels seus membres en el Diari Oficial de la Generalitat Valenciana.  
5.2 Els tribunals estaran compostos per cinc funcionaris de carrera en actiu del cos de professors d'Ensenyament Secundari o del cos d'inspectors al servei de l'administració educativa.  
La totalitat dels membres dels tribunals han d'estar en possessió de titulació d'igual o superior nivell acadèmic que l'exigida per al cos a què corresponga l'especialitat a què opten els aspirants.   
Els tribunals estaran integrats per:  
- Un president designat directament pel director general de Personal.  
- Quatre vocals designats per sorteig públic entre funcionaris de carrera en actiu del cos de professors d'Ensenyament Secundari en l'àmbit de la Generalitat Valenciana, de l'especialitat assignada al tribunal.  
Podran nombrar-se tants tribunals com es considere necessari.  
Excepcionalment, quan les característiques de l'especialitat així ho aconsellen, el director general de Personal podrà designar directament aquests vocals entre funcionaris dels cossos docents.  
Si no hi ha en l'àmbit d'aquesta administració educativa funcionaris docents suficients en alguna especialitat, es podrà sol·licitar de les altres administracions educatives una proposta de funcionaris de l'especialitat corresponent, per a formar part d'aquests tribunals, o es podrà completar amb funcionaris d'una altra especialitat o d'un altre cos i, en aquest cas, es podran designar assessors especialistes per a la realització de funcions tècniques de suport que es limitaran a prestar col·laboració tècnica. El director general de Personal designarà aquests assessors.   
Actuarà com a secretari el vocal amb menys antiguitat en el cos, tret que el tribunal acorde una altra cosa.  
Per a cada tribunal es designarà, amb el mateix procediment, un tribunal suplent, tret d'aquells casos en què no siga possible comptar amb membres suficients que reunisquen els requisits exigits en la convocatòria.   
El sorteig públic per a la designació dels vocals es realitzarà en les dependències de la Direcció General de Personal de la Conselleria d'Educació i Ciència a les 12 hores del dia 9 de maig.  
5.3 Abstenció  
Els membres dels tribunals s'hauran d'abstenir d'intervenir, i ho notificaran a la Direcció General de Personal, quan hi concórreguen circumstàncies de les previstes en l'article 28 de la Llei 30/1992, o si hagueren realitzat tasques de preparació d'aspirants a aquesta prova.   
Els presidents sol·licitaran dels membres dels tribunals una declaració expressa de no estar en les circumstàncies previstes en el paràgraf anterior.   
5.4 Recusació  
Igualment, els aspirants podran recusar els membres del tribunal quan concórreguen les circumstàncies previstes en aquestes bases.   
5.5 El termini per a manifestar l'abstenció serà de 10 dies naturals comptadors a partir de la publicació en el Diari Oficial de la Generalitat Valenciana del nomenament dels tribunals.  
5.6 Abans de la iniciació de les proves a què fa referència aquesta convocatòria, la Direcció General de Personal publicarà en el Diari Oficial de la Generalitat Valenciana una resolució per la qual es nomenen nous membres de tribunals que hagen de substituir els que n'hagen perdut la condició per alguna de les causes previstes en l'apartat 5.3 d'aquesta base i no puguen ser substituïts pels qui s'hagen designat amb aquesta finalitat.   
5.7 Després de la convocatòria dels presidents i per tal de donar validesa a la constitució de l'òrgan per a celebrar sessions, deliberacions i prendre acords, se constituiran els tribunals amb el president i el secretari o, arribat el cas, amb les persones que els substituesquen i la meitat almenys dels seus membres.  
El director general de Personal autoritzarà la suplència dels presidents dels tribunals, i el president que haja d'actuar, la dels vocals, tenint en compte que haurà de recaure en el vocal suplent respectiu o, si no n'hi ha, en els que el seguesquen, segons l'ordre en què figuren en la disposició que els nombre.  
5.8 Funcions dels tribunals  
Correspon als tribunals:  
Valorar els coneixements científics de l'especialitat per la qual participa el candidat, establir la relació amb el currículum oficial vigent en l'àmbit de la Generalitat Valenciana i valorar els coneixements didàctics de l'aspirant en l'aplicació de l'esmentat currículum a un nivell concret prèviament determinat.  
5.9 El procediment d'actuació dels tribunals s'ajustarà en tot moment a allò que es disposa en la Llei 30/1992, de 26 de novembre.  
5.10 A l'efecte de comunicacions i d'altres incidències, els tribunals tindran la seu a les direccions territorials d'educació on actuen.  
5.11 Els tribunals que actuen en aquestes proves tindran dret a les indemnitzacions per raó del servei previstes en el Decret 200/1985 i en l'Ordre de 17 de febrer de 1986, de la Conselleria d'Economia i Hisenda (DOGV de 10 de març) en funció de la categoria que s'assenyala en l'esmentada ordre pel cos de professors d'Ensenyament Secundari.  
6. Procediment per a l'adquisició d'una especialitat nova  
6.1 D'acord amb allò que s'estableix en l'article 41 del Reial Decret 850/1993, de 4 de juny, el procediment que se seguirà per a adquirir una nova especialitat serà el de la realització d'una prova.  
6.1.1 Aquesta prova consistirà a exposar de manera oral un tema de l'especialitat a què s'opta, triat pel candidat entre sis extrets a l'atzar del que componen la part A del temari de l'especialitat aprovat per Ordre de 9 de setembre de 1993 del Ministeri d'Educació i Ciència (BOE de 21 de setembre), i l'especialitat de valencià el publicat com annex.   
Aquesta exposició tindrà dues parts: la primera versarà sobre els aspectes científics del tema i en la segona el candidat haurà de fer referència a la relació del tema amb el currículum oficial vigent en l'àmbit de la Generalitat Valenciana i desenvoluparà un aspecte didàctic d'aquell aplicat a un nivell prèviament establert per ell.   
Finalitzada l'exposició, el tribunal podrà realitzar un debat amb el candidat sobre el contingut de la seua intervenció.   
L'exposició i el debat referits al pàragraf anterior tindran una duració màxima, respectivament, d'1 hora i de 30 minuts. L'aspirant disposarà, almenys, de dues hores per a la preparació i hi podrà utilitzar en el material que estime oportú.  
6.1.2 Per a les especialitats de Música i Educació Física, els candidats hauran de realitzar continguts de caràcter pràctic el desenvolupament del qual s'ajustarà a allò que segueix:  
- Educació Física: els tribunals convocaran als candidats per grups en acte apart, previ a la realització de les proves individuals, per la realització dels continguts d'índole pràctica que a continuació s'indica:  
a) Els continguts pràctics deuran permetre comprobar la capacitat del candidat per dissenyar exercicis, amb tots o alguns dels següents aspectes: resistència, flexibilitat, velocitat, força i relaxació.  
b) El tribunal determinarà la forma en la què es concreten els continguts pràctics, des dels supòsits esmentats.  
- Música: en context del debat, el candidat deurà realitzar la lectura d'un fragment rítmic de 32 compassos i interpretar un fragment musical amb l'instrument que preferesca; en un i altre cas, a partir de partitures entregades pel tribunal al candidat quan aquest es tanque per preparar el tema elegit, d'entre els extrets per sorteig.  
6.1.3 A) L'aspecte didàctic del tema elegit, a l'exposició oral del qual es refereix el subapartat 6.1.1, podrà optar alguna de les orientacions següents, en funció d les característiques dels temes esmentats:  
a) Programació didàctica del tema o elaboració d'una unitat didàctica a partir d'ell.   
b) Descripció de pautes concretes d'actuació amb l'alumnat a partir del contingut del tema.  
c) Descripció de les implicacions educatives del tema elegit en un projecte d'aula i les seues conseqüències en la programació.  
B) El candidat podrà elegir una o diverses de les possibilitats citades en l'apartat A) i també el curs a que es refereix l'esmentat plantejament didàctic.  
6.1.4 La valoració de la prova serà d'{REF apte} o {REF no apte} i obtindran la nova especialitat només els qui hagen estat qualificats d'apte.   
7. Començament i desenvolupament de les proves  
7.1 Començament:   
Les proves començaran el dia 27 de juny d'enguany i hauran d'haver acabat el dia 29 de juliol.  
Els aspirants seran convocats a l'acte de presentació davant el tribunal per mitjà de la resolució per la qual es declara aprovada la llista definitiva d'admesos i exclosos.  
En aquesta convocatòria s'indicarà la data, l'hora i el lloc de celebració de l'acte de presentació.  
En l'acte de presentació, els tribunals convocaran els aspirants per a la realització dels continguts de caràcter pràctic, si s'escau, i determinaran la data, l'hora i el lloc de realització i les condicions per al seu desenvolupament; o convocaran els aspirants que han d'actuar en primer lloc. Els tribunals hauran de fer públics aquests anuncis al lloc on s'estiguen realitzant els actes de presentació. En tot cas, hauran de transcórrer 48 hores entre la convocatòria i el començament de les proves.   
Els aspirants hauran d'anar proveïts a l'acte de presentació del DNI, el passaport o el permís de conduir amb una fotografia del titular.  
Els qui no es presenten a aquest acte quedaran exclosos de la realització de la prova, tret dels casos de força major degudament justificats i apreciats pel tribunal.  
Una vegada començades les actuacions davant el tribunal, els successius anuncis s'hauran de fer públics pel tribunal als llocs on s'estiguen celebrant les proves almenys quaranta-vuit hores abans que comencen.   
Els aspirants seran convocats en una crida única, i restaran exclosos de la prova els qui no s'hi presenten, tret dels casos de força major justificats com cal i apreciats pel tribunal.   
En qualsevol lloc, els aspirants podran ser requerits pels membres dels tribunals per tal que n'acrediten la identitat.   
Igualment, si els tribunals tenen coneixement que algú dels aspirants no té cap dels requisits exigits per aquesta convocatòria, després de l'audiència a l'interessat, haurà de proposar-ne l'exclusió al director general de Personal i comunicar-li igualment les incorreccions o falsedats formulades per l'aspirant en la sol·licitud d'admissió a les proves, als efectes que pertoquen.   
Contra la resolució d'exclusió de l'aspirant, que, d'acord amb el que figura en l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posen fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la comunitat Valenciana, en el termini de dos mesos comptadors a partir de la seua publicació, després de la comunicació prèvia a l'òrgan que va dictar l'acte impugnat, segons el que es disposa en l'article 110.3 de l'esmentada Llei 30/1992, de 26 de novembre.  
7.2 Desenvolupament.   
L'ordre d'actuació dels aspirants s'iniciarà alfabèticament pel primer de la lletra {\_F d1}, d'acord amb el que s'estableix en la Resolució de la Secretaria d'Estat per a l'Administració Pública.  
Els tribunals que no disposen d'aspirants el primer cognom dels quals comence amb la lletra {\_F d1} iniciaran l'ordre d'actuació per la lletra primera següent en ordre alfabètic de la que apareguen participants el primer cognom dels quals comence per aquesta lletra.  
8. Qualificació  
La valoració de la prova serà d'{REF apte} o {REF no apte}. En el cas d'aquelles especialitats que incorporen a la prova continguts de caràcter pràctic, fora de l'exposició i del debat previstos hauran de realitzar-la abans del desenvolupament de l'exposició i el debat dels aspirants, sense que la valoració dels continguts en qüestió done lloc a cap qualificació expressa i, per això mateix, haurà de quedar incorporada a la valoració única que s'efectue de la prova. Obtindran la nova especialitat únicament els qui hagen estat qualificats d'{REF apte}.  
9. Proposta d'adquisició d'una nova especialitat  
9.1 Els tribunals, una vegada hagen determinat els aspirants que hagen obtingut l'apte en la valoració de la prova, confeccionaran una llista on figuraran els cognoms i el nom, la qualificació d'apte i el nom de l'especialitat per la qual han participat.  
9.2 Aquestes llistes es faran públiques en els taulers d'anuncis de les direccions territorials d'educació. Un exemplar d'elles s'enviarà a l'òrgan convocant amb la resta de la documentació corresponent al desenvolupament de les proves amb la proposta de l'adquisició d'una nova especialitat.   
10. Adquisició de la nova especialitat  
10.1 La Direcció General de Personal publicarà en el Diari Oficial de la Generalitat Valenciana la resolució amb les llistes dels professors que han adquirit una nova especialitat.   
10.2 L'adquisició de la nova especialitat no suposa la pèrdua de l'anterior o anteriors, que es puguen tenir. Els professors que tinguen més d'una especialitat podran accedir a places corresponents a qualsevol d'elles per mitjà dels mecanismes establerts per a la provisió de llocs de treball dels funcionaris docents, mantenint, qualsevol que siga l'especialitat que poseesca, tots els drets que pogueren pertocar-li per la data efectiva d'ingrés en el cos.  
D'acord amb allò previst en l'article quart del Reial Decret 1701/1991, els qui adquiresquen noves especialitats per la superació de les proves previstes en aquesta ordre, tindran preferència, per una sola vegada, amb ocasió de vacant per ser adscrits a places de la nova especialitat adquirida en el centre on van tenir destinació definitiva.  
10.3 D'acord amb el que s'estableix en la disposició addicional tercera de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la manca de resolució expressa a les sol·licituds o reclamacions regulades en aquesta ordre tindrà efectes desestimatoris de la sol·licitud o la reclamació.  
11. Recursos  
Aquesta convocatòria i aquells actes administratius que es deriven d'ella i de l'actuació dels tribunals podran ser impugnats en els casos i en la forma establerta en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Igualment, l'administració podrà, arribat el cas, revisar les resolucions dels tribunals d'acord amb allò que es preveu en l'esmentada Llei 30/1992, de 26 de novembre.   
València, 29 de març de 1994  
El conseller d'Educació i Ciència  
JOAN ROMERO GONZÁLEZ  
ANNEX   
1. Teoria de la comunicació. Elements de la comunicació. Funcions del llenguatge. El signe lingüístic.  
2. Sistemes de comunicació lingüístics i no lingüístics. Els llenguatges de la televisió, del cinema, de la ràdio, del còmic i de la publicitat.  
3. La subagrupació romànica de la llengua.  
4. Domini lingüístic. Caracterització dels dialectes orientals i occidentals.  
5. Descripció i caracterització del valencià.  
6. La Cancelleria Reial de la Corona d'Aragó i la creació de la llengua literària.  
7. La llengua durant la decadència. Situació, consciència i estudis.  
8. La llengua i la lingüística de finals del segle XIX i principis del XX. Antoni M. Alcover i la seua obra.  
9. La reforma fabriana. Continguts, criteris i problemes.  
10. Divulgació de l'obra fabriana. Les Normes de Castelló de 1932. L'aportació de Carles Salvador i d'Enric Valor.  
11. L'obra de Francesc de B. Moll i de Manuel Sanchis Guarner.  
12. Llengües en contacte: una constant en la història de la llengua.  
13. Llengua i societat en el domini lingüístic avui: àmbits d'ús, registres, actituds.  
14. Situació sociolingüística del valencià.  
15. Estatut jurídic actual de la llengua en el domini lingüístic. El procés de normalització. Problemes d'interferència de llengües i d'estandardització.  
16. Bilingüisme i educació. Problemàtica de l'ensenyament de la llengua durant el segle XX.  
17. Sons i fonemes de la llengua. El procés de fonació. Propietats del so: to, intensitat, timbre i qualitat.  
18. Sistema vocàlic. Variants geogràfiques. Ortografia.  
19. La síl·laba. Diftongs. Fenòmens de contacte vocàlic. L'apostrofació. L'accentuació gràfica i la dièresi.  
20. Sistema consonàntic. Variants geogràfiques. Ortografia dels sons oclusius, fricatius i africats.  
21. L'ortografia dels sons laterals, nasals i vibrants. L'ortografia de la hac. Fenòmens de contacte consonàntic. Variants geogràfiques.  
22. L'oració: estructura, elements i funcions. Classes d'oracions.  
23. El sintagma nominal. Estructura i funcions. Morfologia del substantiu i de l'adjectiu.  
24. L'article. Variants geogràfiques. Funcions i problemes.  
25. Els demostratius, els possessius, els numerals i els indefinits.  
26. Els pronoms personals: funcions, combinacions i variants geogràfiques.  
27. El sintagma verbal. Estructura. Classes sintàctiques de verbs.  
28. La complementació verbal.  
29. Morfologia verbal. Principals variants geogràfiques.  
30. L'adverbi. Classes i funcions. La preposició i la conjunció. Classes i funcions.  
31. L'oració composta. Coordinació, juxtaposició i subordinació.  
32. L'oració substantiva. Funcions. L'infinitiu.  
33. L'oració de relatiu. Classes i funcions.  
34. L'oració adverbial.  
35. El gerundi. El participi actiu i passiu. L'oració negativa.  
36. El text. Noció de text i de discurs. Propietats del text: coherència i cohesió. Concepte de tipologia textual.  
37. Formació històrica del lèxic.  
38. Formació de mots. Composició i derivació. Parasíntesi.  
39. Polisèmia, sinominia i antonímia.  
40. Possibles enfocaments didàctics de la llengua.  
41. Els gèneres literaris. La sociologia de la literatura.  
42. Gèneres, estrofes i versos en la poesia culta i en la popular.  
43. El naixement de la prosa. Ramon Llull.  
44. La historiografia medieval. Les quatre grans cròniques.  
45. La literatura religiosa i moralitzant dels segles XIV i XV. Arnau de Vilanova. Francesc Eiximenis. Sant Vicent Ferrer. Anselm Turmeda. Felip de Malla. Sor Isabel de Villena.  
46. La literatura burgesa: L'escola satírica valenciana.  
47. La literatura humanística: Bernat Metge i Antoni Canals.  
48. La poesia lírica dels segles XIV i XV. Ausiàs March.  
49. La novel·la cavalleresca: Curial e Güelfa i Tirant lo Blanc.  
50. Jaume Roig. Joan Roís de Corella.  
51. El teatre religiós i profà de tradició medieval. El cant de la Sibil·la. Les consuetes mallorquines. El misteri d'Elx.  
52. La poesia popular fins al segle XIX.  
53. La Decadència: abast del concepte. Causes i límits.  
54. La literatura dels segles XVI i XVII.  
55. La literatura del segle XVIII. La Il·lustració. Neoclassicisme i Preromanticisme. L'activitat literària a Menorca.  
 56. La Renaixença: abast del concepte. Causes i límits. Els inicis de la Renaixença a les Balears i a València. El Romanticisme. Pensament i evolució. Els Jocs Florals. Els gèneres. Les revistes literàries.  
58. La poesia del segle XIX. Jacint Verdaguer. Teodor Llorente i Querol.  
59. El teatre del segle XIX. el teatre popular: Bernat i Baldoví, Eduard Escalante i Serafí Pitarra. El teatre romàntic: Angel Guimerà.  
60. La novel·la històrica i la novel·la realista. La literatura narrativa de costums: Gabriel maura. Emili Vilanova.  
61. El Naturalisme: Narcís Oller.  
62. El Modernisme. Pensament i evolució.  
63. La poesia modernista. Decadentisme, Simbolisme, Prerafaelitisme. Joan Maragall.  
64. L'escola mallorquina. Miquel Costa i Llobera. Joan Alcover.  
65. El teatre modernista. Santiago Rusiñol.  
66. La novel·la modernista. Victor Català. Prucenci Bertrana.  
67. El conte entre el Modernisme i la guerra civil. Joaquim Ruyra. Salvador Galmés.  
68. El Noucentisme. Pensament i evolució. Eugeni d'Ors.  
69. Guerau de Liost. Josep Carner.  
70. La literatura d'avantguarda. Manifestos i revistes. Etapes. Joan Salvat Papasseit. Josep Vicenç Foix.  
71. La literatura valenciana de principi de segle fins a 939: la superació de la Renaixença. La narrativa: E. Martínez Ferrrando. La poesia en la Generació de 1909. La Generació de 1930: Carles Salvador, F. Almela i Vives, Bernat Artola.  
72. La poesia Postsimbolista: la generació de la Dictadura Carles Riba  
73. El teatre des del Modernisme fins a la Guerra Civil. Josep Maria de Segarra.  
74. La novel·la psicològica. Mercè Rodoreda. Llorenç Villalonga.  
75. El periodisme. Miquel dels Sants Oliver. Gaziel. L'obra de Josep Pla.  
76. La generació de la República: Bartomeu Roselló-Pòrcel i Màrius Torres.  
77. Salvador Espriu. Pere Quart.  
78. La Literatura de l'exili. Revistes. Editorials. Manifestacions.  
79. La poesia de postguerra. La poesia de postguerra a València. Xavier Casp. Joan Valls.  
80. La novel·la i el conte de postguerra.  
81. El teatre des de la guerra civil fins avui.  
82. La literatura dels seixanta. Manuel de Pedrolo, Gabriel Ferrater. Vicent Andrés Estellés.  
83. L'assaig filosòfic, religiós, polític, cultural, literari i historiogràfic del segle XX. Joan Fuster.  
84. La literatura dels setanta i dels vuitanta.  
85. Els gèneres principals de la narrativa popular: el relat d'aventures, la narració fantàstica i de terror, la novel·la policíaca i/o negra, la novel·la històrica, la novel·la i el conte eròtic, de ciència ficció, etc.  
86. Possibles enfocaments didàctics de la literatura.


Còpia Permalink ELI